  Туспуктэм: Алексей Арзамасцев Майя Бывальцева 1-тӥ шуркынмонэ Удмуртиын сӥзьыл призыв кутскиз. Со улсын армие 1 сюрс 300 пала призывникъёсты басьтозы, ивортӥзы мерлыко вотэсъёсысь «Объясняем. Удмуртия» огинын. Призывникъёс сухопутной войскоосын, Ожгар-зарезь флотын, Ожгар-инсьӧр кужымъёсын, ракетной войскоосын, Йӧскалык гваридилэн войскоосаз службазэс нуозы. Пиосты частьёсы келян 8-тӥ шуркынмонэ кутскоз но 15-тӥ толсурозь мыноз. Сӥзьыл призыв улсын армие басьтэм пиосты нимысьтыз ожгар ужрад мынон интыосы уз ыстэ  Призывникъёслэн анай-атайёссы юанъёсынызы 122 номеро ӟырдыт линие вазиськыны быгато. Удмуртиын улӥсьёс понна озьы ик ужало: - Ижкар гарнизонысь ожгар прокуратуралэн визь-кенеш сётонъя но эрикрадъя цетнрез - 8 (3412) 43-16-12; - элькунысь ожгар комиссариатлэн ӟырдыт линиез - 8 (3412) 68-54-11. Тегъёс: Призыв Армия Удмуртия  